PTG กำไรไตรมาส 2 โตเด่น 20% รับรายได้น้ำมัน-นอนออยล์เพิ่ม
PTG กำไรไตรมาส 2/65 โต 20% แตะ 600 ล้านบาท รับธุรกิจรายได้น้ำมัน และนอนออยล์เพิ่มขึ้น จากปีก่อนมีกำไร 497 ล้านบาท ส่วนงวด 6 เดือนแรกกำไร 760 ล้านบาท
PTG กำไรไตรมาส 2/65 โต 20% แตะ 600 ล้านบาท รับธุรกิจรายได้น้ำมัน และนอนออยล์เพิ่มขึ้น จากปีก่อนมีกำไร 497 ล้านบาท
11 ส.ค. 2565

บริษัท พีทีจี เอ็นเนอยี จำกัด (มหาชน) หรือ PTG รายงานผลการดำเนินงานงวดไตรมาส 2/65 และงวด 6 เดือนแรกมีกำไรสุทธิ ดังนี้

ทั้งนี้ บริษัทมีรายได้จากการขายและบริการ ในไตรมาสที่ 2/2565 เท่ากับ 46,307 ล้านบาท เพิ่มขึ้น 39.0% เมื่อเทียบกับงวดเดียวกันของปีก่อน เป็นผลมาจากรายได้จากธุรกิจน้ำมัน เติบโตขึ้น 37.7% จากไตรมาสเดียวกันของปีก่อน และเพิ่มขึ้น 18.7% จากไตรมาสก่อนหน้ามาอยู่ที่ 44,134 ล้านบาท
ส่วนราคาขายปลีกหน้าสถานีบริการเฉลี่ยอยู่ที่ 32.26 บาทต่อลิตร เพิ่มขึ้น 30.1% จากไตรมาสเดียวกันของปีก่อนหน้า และเพิ่มขึ้น 9.9% จากไตรมาสก่อนหน้า ซึ่งมีปริมาณการจำหน่ายน้ำมันผ่านทุกช่องทางเพิ่มขึ้น 5.9% จากไตรมาสเดียวกันของปีก่อนหน้าและเพิ่มขึ้น 8.1% จากไตรมาสก่อนหน้า
รวมถึงรายได้จากธุรกิจ Non-Oil ยังคงเติบโตอย่างต่อเนื่องยอดขายในไตรมาสนี้ เท่ากับ 2,174 ล้านบาท โดยเติบโต 71.1% จากปีก่อนหน้า และเติบโต 20.6% จากไตรมาสก่อน